Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
USA presidendi Obama sõnul toetab USA alati Iisraeli julgeolekut
ja kui Iraan ei järgi rahvusvahelisi nõudmisi,
on kõik alternatiivid võimalikud.
Jeruusalemma kohus
mõistis ekspeaminister Olmerti täna kaheksaks kuuks vangi
ja veel 8 kuud tingimisi karistust.
Araabia armeejuhid arutavad Kairos Araabia Liiga peakorteris
regionaalseid ohte ja ühiste relvajõudude loomist.
USA president Obama kõneles Adas Israeli koguduses,
mis on üks Washingtoni suurimaid sünagooge
ja kaitses tuumalepet Iraaniga.
Obama ütles juuni lõpu tähtaja lähenedes,
et USA, kellel on oluline roll P5+1 jõupingutustes
jõuda Teherani tuumaprogrammi suhtes jätkusuutliku lepinguni,
on huvitatud lepingust, mis blokeerib Iraani tuumarelvale kõik teed.
Sellel lepingul on minu nimi.
Kellelgi pole suuremat huvi tagada,
et see leping oma lubadusi täidab.
Tahan head lepingut.
Olen huvitatud lepingust,
mis blokeerib iga Iraani tee tuumarelva juurde.
Lepingust, mis seaks kõigile Iraani tuumaprogrammi aspektidele
pretsedenditud inspektsioonid, nii et nad ei saaks petta.
Ja kui nad püüavad petta, saame kohe teada
ja sanktsioonid jõustuvad uuesti.
See leping peab kestma kauem kui kümme aastat,
tegelema probleemiga pikaajaliselt.
Teisisõnu, see leping peab muutma maailma ja regiooni,
sh Iisraeli, turvalisemaks. Nii defineerin mina head lepingut.
Tuumaleppe tuline kriitik
Iisraeli peaminister Netanyahu on süüdistanud P5+1,
mis koosneb ÜRO Julgeolekunõukogu viiest alalisest liikmest ja Saksamaast,
kes esindavad rahvusvahelist kogukonda, kindlustamaks,
et Iraan ei jõuaks tuumarelvani, Iraani nõudmistele alistumises,
mis ohustab juudiriiki vaenlase ees, kes kutsub Iisraeli hävitama.
Iisraeli murede leevendamiseks ütles president Obama,
et USA toetab alati Iisraeli julgeolekut,
ja kui Iraan ei järgi rahvusvahelisi nõudmisi,
on kõik alternatiivid võimalikud.
Ma ei saa siin täna garanteerida, et leping sõlmitakse.
Loodame ja teeme kõvasti tööd.
Midagi pole kindel, kuni kõiges on kokku lepitud.
Ja tegin selgeks, et mis puudutab Iraani tuumarelvahangete takistamist,
siis kõik lahendused jäävad lauale.
Isegi kui saame hea lepingu,
on probleemiks Iraani toetus terrorismile,
regiooni destabiliseerimine ja Iisraeli ähvardamine.
Ja seepärast säilib meie strateegiline partnerlus Iisraeliga,
mis lähipäevil ja -aastail ka ei juhtuks.
Seepärast peab Iisraeli rahvas teadma,
et Ameerika toetab neid
ja Ameerika jääb neid alati toetama.
Seoses Iisraeli-palestiinlaste ummikus rahukõnelustega
kutsus Obama juudiriiki olema selline riik,
nagu see alguses mõeldud oli.
Palestiinlased pole kõige lihtsamad partnerid.
Naabrus on ohtlik
ja me ei oota, et Iisrael oma julgeolekuga riskeeriks.
Mis tahes leping
peab arvestama tõeliste ohtudega,
mida kujutavad terrorism ja vaenulikkus.
Kuid meil tasub säilitada võimalus
ületada erimeelsused ja olla õiglane
ning vaadata, mis on võimalik, kuid ka mis on vajalik,
et Iisrael saaks olla selline riik
nagu see rajamisel mõeldi.
Jeruusalemma ringkonnakohus
mõistis ekspeaminister Olmerti täna kaheksaks kuuks vangi
ja veel kaheksa kuud tingimisi karistust Talansky asjas,
kus teda süüdistati rahaümbrike vastuvõtmises
USA ärimehelt Morris Talanskylt.
Iisraeli ekspeaministri advokaadid lubasid otsuse Ülemkohtusse kaevata
ja selle seal tühistada.
Ta mõisteti täna vangi.
Ja see on raske. Väga raske.
Nagu mu kolleeg ütles,
loodame, et Ülemkohus muudab seda.
Süüdistajad olid otsusega rahul.
Kohus edastas täna selge ja valju sõnumi,
öeldes, et süüdistatava tegude kohal
lehvib must ebamoraalsuse ja korruptsiooni lipp.
Kohus otsustas, et süüdistatav sai avaliku tegelasena korduvalt ümbrikke
ja valetas riigikontrolörile.
Kohus määratles seda tegevust korduvaks löögiks moraaliväärtustele,
avalikkuse usaldusele ning üldisele usaldusele ja aususele.
Ekspeaminister leiti ka süüdi olevat pististes
Jeruusalemma linnapeana töötades.
Liibanoni šiiitliku islamirühmituse Hezbollah juhi sõnul
võitlevad nad kogu Süürias president Assadi armee kõrval
ja on valmis vajadusel oma väehulki suurendama.
Hassan Nasrallah ütles tuhandeile toetajaile,
et võitlus on osa laiemast strateegiast
takistada rühmitustel nagu al-Qaeda Süüria tiival, Nusra Frontil
ja ISIL-il regiooni vallutada.
Me pole Süürias enam ainult ühes kohas.
Oleme kohal mitmetes paikades ja ütlen teile täna,
et oleme kohal kõikjal, kus meid lahingus vaja on.
Kõik, kes vaikisid, kui Da'esh Süürias alu vallutas,
vastutavad täna Iraagis toimuva eest
ja Palmyras toimunud veresauna eest.
Iraani toetatud Hezbollah
on Süüria presidendi tõhus liitlane neli aastat kestnud kodusõjas,
mis on ÜRO andmeil nõudnud üle 200 000 inimelu.
2006. a Iisraeliga sõdinud Hezbollah
juhib hetkel rünnakut al-Qaedaga seotud Nusra Fronti vastu
Qalamouni mägedes Liibanoni piiril Süüriaga.
Ka Liibanonis oli 1975-1999 kodusõda
ning Hezbollah't on hoiatatud piiriülese rünnaku algatamise eest,
mis veaks riigi veelgi sügavamale Süüria konflikti.
Kardetakse ka, et Hezbollah rünnak võib ärritada Liibanoni sunniite,
kes elavad kaasa mässule Assadi režiimi vastu.
Iisraeli idanaabri Egiptuse juurde -
Araabia armeejuhid arutavad Kairos Araabia Liiga peakorteris
regionaalseid ohte ja araabia ühendrelvajõudude loomist.
Kohtumist juhtinud Egiptuse armee peastaabi ülema Hagazy sõnul
on oluline, et eelmisel kohtumisel Sharm el-Sheikhis
algatatud ühendrelvajõudude plaan teostataks enne 29. juunit.
Araabia armeejuhtide teise kohtumise avakõnes lisas ta,
et töö lõpetamine selleks ajaks on oluline,
andmaks piisavalt aega läbirääkimistele ja muudatustele.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri